Літаратурнае чытанне вялося толькі па падручніках. Па гісторыі, геаграфіі даваліся толькі першапачатковыя звесткі. З наглядных дапаможнікаў і абсталявання былі толькі дзве геаграфічныя карты. Кожную нядзелю і кожнае свята, не выключаючы і царскіх дзён, вучні павінны быць у царкве. Нягледзячы на мароз, холад у царкве, дрэннае адзенне, вучні не смелі скардзіцца. Толькі частае тупанне па падлозе мокрымі лапцямі выказвала іх незадаволенасць.